Vecā ostmala
Vecā ostmala ir iela Liepājā, kas atrodas Vecliepājas apkaimē. Iela sākas pie Liepājas ezera, bet beidzas krustojumā ar Muitas ielu. Ielas garums ir ap 1485 metriem un to sedz gan asfaltbetons, gan bruģis. Posmā no Radio ielas līdz Spīķeru ielai kustība norit vienā virzienā, bet pārējos posmos kustība norit abos virzienos. Ielas apbūve sastāv no pirmskara mūra ēkām. Iela iet gar Tirdzniecības kanālu. Vecajā ostmalā 24 atrodas Pilsonības un migrācijas lietu pārvaldes Liepājas nodaļa.